**HANKEDOKUMENDID**

**Juhised pakkujale**

**„Narva lasteaia Cipollino hoone ujulaseadmete vahetamine“**

VEEBILEHEHANGE

(Narva Linnavalitsuse Linnamajandusameti hankekorra § 2 p 5, § 4 lg 3 ja § 7 alusel)

Lugupeetud ettevõtjad

Narva Linnavalitsuse Linnamajandusamet teeb Teile ettepaneku esitada pakkumuseelnimetatud **t**ööde teostamiseks.

Riigihanke nimetus: „Narva lasteaia Cipollino hoone ujulaseadmete vahetamine“.

Hankemenetluse liik: veebilehehange (ehitustööd).

Hankija: Narva Linnavalitsuse Linnamajandusamet (rg-kood 75039729).

Rahastamisallikad: Narva linna omavahendid.

Hankelepingu eeldatav maksumus: **24 583,33 EUR (km-ta) / 29 500,00 EUR (km-ga).**

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

1. Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| **Jrk** | **Kõrvaldamis- ja kvalifitseerimistingimus** | **Nõutav dokument** |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused.  | **Pakkuja esitab** koos pakkumusega HD Lisa 1 kohaselt vormistatud kinnituse.  |
| 2. | Pakkuja peab olema riigihanke algamisele eelneva 60 kuu jooksul täitnud vähemalt 3 sarnast tööd, mille lepingu maksumus on vähemalt 15 000 (viisteist tuhat) eurot ilma käibemaksuta. Sarnaseks tööks loetakse samalaadse ujula süsteemi ehitamise, rekonstrueerimise (ümberehitamise) või ujulaseadmete vahetamise lepingud. Kui ehitustööde objektiks on olnud ehitise osa, peab nõutud tingimustele vastama ehitise vastava osa suurus. | **Pakkuja esitab** loetelu täidetud lepingutest koos informatsiooniga töö teostamise aja, maksumuse ja tellija kohta (HD Lisa 7). |
| 3. | Pakkuja peab olema pädev hankes nõutud tööde tegemiseks.Pädevuse piire ületavate tööde korral kaasab töövõtja vastava kutsekvalifikatsiooniga isiku ning täidab töövõtulepingulised ülesandeid vastava kutsekvalifikatsiooniga isiku juhendamisel ja vastutusel.  | **Pakkuja esitab** (vabas vormis) vormistatud kinnituse. |

1. Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

1. Maksuvõlgade kontroll:

Maksuvõlgade kontroll toimub kaheetapiliselt:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

1. Tehniline kirjeldus: Tehniline kirjeldus on antud HD Lisa 5.

1. Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee)

6. Huvitatud isikute registreerimine: Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaltisiku elektronposti teel vabas vormis teate edastamisega.

Registreerimine pole pakkumuse esitamise eelduseks, kuid hankedokumentide kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest.

7. Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 6) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

8. Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee

Hankija ei vastuta e-posti side korrapärase toimimise eest.

**NB!** Pakkuja on kohustatud tutvuma ehitusobjektiga, kontrollima töömahtusid ja muid hankedokumendis või selle lisades esitatud tehnilisi andmeid enne pakkumise esitamist ning informeerima koheselt avastatud puudustest, ebatäpsustest või vastuoludest Hankijat. Juhul, kui puudused, ebatäpsused või vastuolud avastatakse peale pakkumise esitamist, kannab pakkuja kõik sellega kaasnevad täiendavad kulud.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

9. Pakkumuse esitamise aeg: **hiljemalt 01.08.2022.akell 10.00**.

10. Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

11. Pakkumuse avamise aeg: **01.08.2022.akell 11.00.**

12. Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga pakkumus (RHS § 85 lg 4).

**13. Kõigi pakkumuste tagasilükkamine**:

13.1. Hankija jätab enesele õiguse lükata tagasi kõik pakkumused juhul, kui:

1. kõikide pakkumuste maksumused ületavad hankelepingu eeldatava maksumuse;
2. kõikide vastavaks tunnistatud pakkumuste maksumused ületavad hankelepingu eeldatava maksumuse;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

13.2. Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 1).

# 14. Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

15. Tööde teostamise tähtaeg: **Tööde tegemise ja tellijale üleandmise tähtaeg on hiljemalt 30.09.2022.**

16. Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 8).

Tööd võetakse vastu ja tasutakse ühes osas. Ette antud lepingutingimused pole läbiräägitavad.

17. Hankelepingu sõlmimine:

Hankeleping allkirjastatakse **3 (kolme) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Veebilehehanke eest vastutav isik: Aleksandr Artemjev, Narva LV Linnamajandusameti ehituse vanemspetsialist, tel. 359 9166, e-post: aleksandr.artemjev@narva.ee.

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Alltöövõtja nõusolek (vajadusel)

Lisa 5. Tehniline kirjeldus

Lisa 6. Pakkumuse maksumustabel

Lisa 7. Teostatud tööde loetelu

Lisa 8. Hankelepingu projekt

Lisa 9. Joonised

Lisa 10. Ujula seadmete kontrolli akt

**Lisa 1. Pakkuja kinnitus**

**Hankija nimi:** Narva Linnavalitsuse Linnamajandusamet

**Riigihanke nimetus:** Narva lasteaia Cipollino hoone ujulaseadmete vahetamine

**Menetlusliik:** veebilehehange/ehitustööd

Pakkuja nimi:

Pakkuja registrikood:

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Meil on olemas kõik Töövõtulepingu täitmiseks vajalike intellektuaalsete omandite õigused ning et oleme tutvunud kohapeal kõikide pakutud objektidega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

**Hankija nimi:** Narva Linnavalitsuse Linnamajandusamet

**Riigihanke nimetus:** Narva lasteaia Cipollino hoone ujulaseadmete vahetamine

**Menetlusliik:** veebilehehange/ehitustööd

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

**Hankija nimi:** Narva Linnavalitsuse Linnamajandusamet

**Riigihanke nimetus:** Narva lasteaia Cipollino hoone ujulaseadmete vahetamine

**Menetlusliik:** veebilehehange/ehitustööd

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Alltöövõtja nõusolek**

**Hankija nimi:** Narva Linnavalitsuse Linnamajandusamet

**Riigihanke nimetus:** Narva lasteaia Cipollino hoone ujulaseadmete vahetamine

**Menetlusliik:** veebilehehange/ehitustööd

Pakkuja nimi:

Pakkuja registrikood:

**ALLTÖÖVÕTJA NÕUSOLEK**

**Käesolevaga** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(alltöövõtja, kelle kvalifikatsioonile tuginetakse, ärinimi)*

\_\_\_\_\_\_\_\_\_\_\_\_\_\_\_\_\_ *(äriregistrikood)* **tõendab, et on andnud** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja ärinimi)* **nõusoleku osaleda ülalnimetatud hankelepingu täitmisel \_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(tööde liik)* **osas** **alltöövõtjana**.

*Alltöövõtja esindaja nimi: \_\_\_\_\_\_\_\_\_\_\_\_\_\_\_\_*

*Esindaja allkiri: \_\_\_\_\_\_\_\_\_\_\_\_\_\_\_\_*

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: „ Narva lasteaia Cipollino hoone ujulaseadmete vahetamine “

**Olemasolev olukord:**

Objekt asub Narva lasteaias Cipollino (kinnistu 51104:003:0042) aadressil A. Daumani tn 11,Narva linn, Ida-Viru maakond. Hoone on ehitatud 1987. aastal. Hoone suletud netopind on 2 496,2 m², korruste arv – 2. Olemasoleva ujula seadmed vajavad vahetamist. Basseini veepindala on 21 m2 ning maksimaalne sügavus on 0,8 m.

**Hanke eesmärk**

Hanke eesmärk on Narvas aadressil A. Daumani tn 11 asuva lasteaia Cipollino hoone ujulaseadmete vahetamine ja kaasnevate tööde tegemine tehnilises kirjelduses toodud mahus vastavalt seadustest, määrustest ja normidest tulenevatele nõuetele ja hankedokumentidele.

**Tööde alusdokumendid ja üldised nõuded**

Ehitamisel tuleb lähtuda kõikidest asjakohastest seadustest, õigusaktidest, standarditest ja nõuetest, sealhulgas:

* Vabariigi Valitsuse 15.03.2007. a määrus nr 80 „Tervisekaitsenõuded ujulatele, basseinidele ja veekeskustele“;
* Vabariigi Valitsuse 30.03.2013. a määrus nr 84 „Tervisekaitsenõuded koolidele“;
* Majandus- ja taristuministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“.

Kvaliteedinõuete osas tuleb järgida RYL ning RT kartoteegi normatiive, juhiseid ja tootekartoteeke või muid samaväärseid kvaliteedinõudeid sätestavate dokumentide nõudeid.

Tööde teostamisel tuleb järgida head ehitustava ning ei või tekitada ohtu inimese elule, tervisele, varale või keskkonnale.

Tööde teostamisel tuleb lähtuda hankedokumentidest kui tervikust. Juhul, kui hankedokumentatsiooni osade vahel on vastuolu(sid) või võimaldavad need mitmesugust tõlgendust, tuleb hanke käigus esitada Hankijale küsimused selgituste saamiseks. Juhul, kui pakkuja ei esita vastuolude kohta küsimusi, on hankijal õigus töövõtu käigus valida hankija jaoks sobivam tõlgendus. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, sh rahalist nõuet.

Kõik riigihanke tehnilises kirjelduses, pakkumuse maksumustabelis või ehitusprojektis olevad tehnilise spetsifikatsiooni kirjeldused (näiteks kaubamärgid, tootetähised, tootjanimed jne) sisaldavad klauslit «või sellega samaväärne». Kõik samaväärsed tooted /süsteemid peavad vastama vähemalt spetsifitseeritud nõuetele ülalpidamiskulude, kvaliteedi jms osas. Pakutavad samaväärsed tooted ei või olla tehnilises kirjelduses toodud toodetega võrreldes halvemad, mis tähendab, et ei või olla halvemad alljärgnevad omadused:

* kasutatud materjalid ja materjalide pinnakatted;
* kasutusiga;
* hooldatavus;
* kulumiskindlus;
* esteetiline väljanägemine ei või erineda;
* mehaaniline tugevus ja stabiilsus;
* muud tehnilises kirjelduses kirjeldatud toodete olulised omadused.

**Töövõtu mahtu kuulub:**

1. Lasteaia Cipollino hoone ujulaseadmete vahetamine ja kaasnevate tööde tegemine, sealhulgas:
	1. Olemasolevate ujulaseadmete demonteerimine (v.a vee elektrisoojendus) ning utiliseerimine;
	2. Uute basseini seadmete ja materjalide tarne, paigaldus- ja seadistustööd:
		1. Filter (klaasplast filter, läbimõõt 760mm) – 2 tk
		2. Filtriliiv 0,4-0,8mm, 1,0-2,0mm (40kg) – 22 tk
		3. Pump sagedusmuunduriga 0,75kW nt Atecpool America Self-priming pump AM100M
		4. Veekeemilise koostise mõõtmise ja kemikaalide doseerimisseade AUTODOS pH taseme ja vaba kloori mõõtmine
		5. Dosaatorpumbad Autodos M2 – 2 tk
		6. Väävelhape (36%) – 32 kg
		7. Na-hüpokloriid (12%) – 35 kg
		8. Rõhuandur (soojenduse kuivkäivituse vältimiseks)
		9. Elektromagnetventiil ¾“
		10. Torud, põlved, üleminekud, ventiilid, muhvid, torukinnitused jne
		11. Veearvesti (sissevoolule ja äravoolule) – 2 tk
		12. Pumbakaitseandur
		13. Elektromagnetventiil Bürkert 6213EV, G1 PNO – 10bar, 230V 50Hz 8W
		14. Juhtkilp
		15. Vajaliku kaabelduse materjalid (kaablid, kaablikanal, ühendus- ja kinnitusdetailid)
		16. Kaitsekanister kemikaalidele kuni 30 l – 2 tk
		17. UV-seade Welldana UV Sanitizer E-40 110W, UV-C light
		18. Õhukuivati „Dantherm“ CDP 50, seinapealne. 60% õhuniiskuse juures kuivatusjõudlus vähemalt 52 liitrit vett ööpäevas
		19. Elektrisoojendus on olemas ja tarne mahtu ei kuulu.
	3. Kommunikatsiooni läbiviigud ning tehnosüsteemide ehitamisega seotud ehitus- ja taastamistööd;
	4. Kõik need tööd ja parendused, mis ei ole tellija poolt loetletud, kuid mille tegemine on vajalik tellija poolt püstitatud eesmärgi realiseerimiseks.
2. Kõik paigaldatavad seadmed, materjalid ja kemikaalid peavad olema kooskõlas Vabariigi Valitsuse 15.03.2007. a määrusega nr 80 „Tervisekaitsenõuded ujulatele, basseinidele ja veekeskustele“.
3. Töövõtja peab enne objekti kasutusele andmist kooskõlastama tehtud tööd ja paigaldatud seadmed Terviseametiga ning tegema basseinivee analüüsid. Analüüside tulemus peab vastama nõuetele.
4. Töövõtja peab enne objektil töödega alustamist fikseerima (fotod, film) seisukorra, et vältida hilisemaid nõudeid.
5. Ehitustööde tegemiseks vajaliku dokumentatsiooni ettevalmistus.
6. Töövõtja tagab paigaldatavate materjalide ja seadmete kokkusobivuse olemasolevate materjalide ja seadmete, tehnosüsteemide ja elektripaigaldisega.
7. Ehitustöödel kasutada ehitustöödeks lubatud seadmeid ja materjale. Kasutatud seadmed, materjalid, tooted ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad. Kõik ehitustööde käigus kasutatavad seadmed ja ehitusmaterjalid peavad olema Eestis sertifitseeritud, omama kemikaali ohutuskaarti, olema kooskõlastatud tellijaga enne tööde algust ning vastama ekspluatatsiooni tingimustele ja nõuetele.
8. Vajalike seadmete paigaldamisel ja ehitustööde tegemisel rikutud välispinnad tuleb korrastada, s.o taastada rikutud kohtades viimistlus, värvitoonid peavad vastama olemasolevatele värvitoonidele.
9. Töövõtja korraldab ehitusjärgse koristuse, sortimise ja utiliseerimise, tagades ehitusjääkide täieliku kõrvaldamise ka varjatud kohtadest nagu ventilatsioonitorud, kütteradiaatorid jne.
10. Kõik vajalikud ja kehtivate normatiivaktidega ettenähtud toimingud, sh vajalike mõõdistuste, häälestuste, katsete teostamine, seadmete ja süsteemide reguleerimine, elektripaigaldise audit (ujulaseadmete osas), paigaldatud süsteemide ja seadmete testimine, personali koolituste läbiviimine, tehnohoolduskava üleandmine (koos hooldusväljade näitamisega) vastavalt paigaldatud tehnosüsteemidele, seadmetele ja kasutatud materjalidele, täitedokumentatsiooni ja teostusjooniste koostamine ja muu. Töövõtjal on kohustus korraldada elektripaigaldise (ujulaseadmete osas) kasutuselevõtu eelne audit. Töövõtja kannab kõik eelnimetatud tööde teostamisega seotud kulud.
11. Vastutus kogu ehitusobjektil toimuva tegevuse ja ohutuse üle lasub töövõtjal. Töövõtja vastutab ehitusobjektil väärtuste säilimise eest kuni objekti lõpliku üleandmiseni tellijale.
12. Vastutav isik peab viibima ehitusplatsil ehitustööde teostamise ajal.

**TÖÖDE TÄHTAJAD**

**Tööde tegemise ja tellijale üleandmise tähtaeg on hiljemalt 30.09.2022.**

Tööde detailne ajagraafik (edaspidi Tööde teostamise kalendergraafik) koostatakse ja kooskõlastatakse Poolte vahel hiljemalt ühe (1) kalendrinädala jooksul alates Lepingu jõustumisest. Enne tööde alustamist kooskõlastada Narva lasteaia Cipollino juhtkonnaga tööde teostamise graafik, järjekord ja etapid.

**Erinõuded:**

Lammutus- ja ehitustööde käigus tekkinud jäätmed peavad olema likvideeritud ja utiliseeritud vastavalt kehtivale jäätmeseadusele. Tellijale esitatakse ehitusjäätmete nõuetekohast käitlemist tõendav dokument (jäätmete deklaratsioon).

Kõik kehtivate normatiivaktidega ettenähtud katsed teostab töövõtja ning nendega seotud kulud kannab töövõtja.

Töövõtja annab ehitustöödele ja tarnitud seadmetele garantii kehtivusajaga 2 aastat.

**Dokumentatsioon**

1. Enne ekspluatatsiooni andmist esitatav lõplik dokumentatsioon peab sisaldama järgmisi materjale (kuid võib sellega mitte piirduda):
* teostusdokumentatsioon (nt teostusjoonised jne);
* sertifikaadid, deklaratsioonid hanke materjalide vastavuse kohta ja muud materjalide kvaliteeti tõendavad dokumendid;
* tehtud tööde aktid;
* kasutus- ja hooldusjuhendid;
* ehituspäevikud;
* kaetud tööde aktid;
* kontrollmõõtmiste ja katsetuste protokollid;
* elektripaigaldise audit (ujulaseadmete osas).
1. Dokumentatsioon peab vastama järgmistele nõuetele: peab olema koostatud eesti keeles, nummerdatud lehekülgedega, andma hanke kohta selget, üheselt mõistetavat, kindlat ja täielikku teavet; peavad olema dokumendi koostanud, kontrollinud ja kinnitanud isikute perekonnanimed ja allkirjad.

Täitedokumentatsioon tuleb koostada ja esitada tellijale 2 (kahes) eksemplaris paberkandjal + digikujul.

**Muud tingimused, mida tuleb pakkumuse esitamisel ja tööde tegemisel arvestada**

1. Pakkumuses tuleb arvestada kõikide töödega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni hankijale. Kõik konstruktsioonide ja süsteemide eesmärgipäraseks tõrgeteta toimimiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb hankija tööde koostisosaks, mille eest täiendavalt maksma ei pea.
2. Pakkumuses tuleb arvestada ka nende töödega, mis ei ole hankedokumentides otseselt kirjeldatud, kuid on vajalikud teha tulenevalt ehitusobjekti tegelikust olukorrast ja seisundist. Hankija eeldab, et pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on pakkuja risk.
3. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Terviseamet, Päästeamet).
4. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus. Juhul kui hankedokumentide või selle lisades on esitatud konkreetsed tööde mahud, tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.

**Märkused:**

1. Töövõtja kohustuseks on ehitustööde käigus hankija vajaduste ja soovide väljaselgitamine ja nendega arvestamine. Juhul, kui hankija soovid ei ole otstarbekad või ei vasta kehtivatele seadustele ja normidele, kohustub töövõtja andma hankijale professionaalse selgituse ja hinnangu ning võimalusel leidma lahenduse, mis rahuldaks hankija soove ja ei oleks vastuolus kehtivate normide ja seadustega. Töövõtja ei ole kohustatud sisse viima selliseid hankija parandusi, mis lähevad vastuollu kehtivate seaduste ja normidega.
2. Pakkujal on võimalus tutvuda objektiga kohapeal. Ehitusobjektiga tutvumise aeg tuleb eelnevalt kokku leppida Narva lasteaia Cipollino direktori asetäitjaga majandusalal: Viktor Neustus, tel +372 529 6566.

**Lisa 7. Teostatud tööde** **loetelu**

**Hankija nimi:** Narva Linnavalitsuse Linnamajandusamet

**Riigihanke nimetus:** Narva lasteaia Cipollino hoone ujulaseadmete vahetamine

**Menetlusliik:** veebilehehange/ ehitustööd

Pakkuja nimi:

Pakkuja registrikood:

**LOETELU RIIGIHANKE ALGAMISELE EELNEVA 36 KUU JOOKSUL TEOSTATUD**

**ANALOOGSETE LEPINGUTE KOHTA**

|  |  |  |  |  |
| --- | --- | --- | --- | --- |
| Teostaja(ühispakkumuse korral vastav ühispakkuja nimi) | Ostja nimi, kontaktandmed | Täidetudlepingute ese | Teostamise aeg ja koht | Maksumus(eurodes, ilma käibemaksuta) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(vajadusel lisada või kustutada ridu)

Kinnitame, et nimetatud tehingud on teostatud korrektselt, sõlmitud lepingute ning hea tava kohaselt.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

 **Lisa 8. Hankelepingu projekt**

**TÖÖVÕTULEPING nr \_\_\_\_\_\_\_**

*Kuupäev digiallkirjas*

# LEPINGU POOLED

**Tellija**

Nimi **Narva Linnavalitsuse**

 **Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon + (372) 359 9155

E-post linnamajandus@narva.ee

Esindaja Natalja Šibalova, direktor

Esinduse alus Ameti põhimäärus

**Töövõtja**

Ärinimi

Äriregistrikood

Asukoht

Telefon

E-post

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks veebilehehanke „Narva lasteaia Cipollino hoone ujulaseadmete vahetamine“ (hanketeade nr Narva Linna veebilehel) tulemused (LMA XX.XX.2022.a hankekomisjoni otsus), olles kokku leppinud alljärgnevas:*

# LEPINGU ESE

## 2.1. Käesoleva töövõtulepingu (edaspidi: Leping) esemeks on „Narva lasteaia Cipollino hoone ujulaseadmete vahetamine“ hanke raames hankedokumentides fikseeritud mahus ja tingimustel, samuti muud nimetatud hanke eesmärgiga seotud ning sellest tulenevad tööd ja toimingud kuni Tööde lõpliku vastuvõtmiseni Hankija poolt, samuti garantiiaegsed toimingud (edaspidi nimetatud Tööd) vastavalt Lepingu dokumentidele ja Tellija juhistele.

## 2.2. Poolte õiguste ning kohustuste aluseks on Leping oma lisadega, Hankedokumendid koos hankemenetluse käigus antud selgitustega, VÕS, Eesti Vabariigis kehtivad eeskirjad ja standardid ning muud Lepingu esemeks olevaid asju käsitlevad tehnilised dokumendid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

2.3. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.

2.4. Lepingu tõlgendamisel ja täitmisel juhinduvad Pooled lisaks hanke alusdokumentides, Töövõtja poolt esitatud pakkumuses ka muudest ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.

2.5. Tööde maht ja Tööle kehtestatud nõuded on toodud hinnapakkumuste riigihanke hankedokumentides, tehnilises osas eelkõige tehnilises kirjelduses. Tööde kavandamisel ja teostamisel tuleb lähtuda Lepingu dokumentides esitatud nõuetest. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud projekteerimis-, ehitus- ja abitööd, samuti muud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt riigihankest, Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks.

2.6. Töövõtja kinnitab, et ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks.

2.7. Käesolevaga Töövõtja kinnitab, et ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

# LEPINGU DOKUMENDID

* 1. Poolte õiguste ja kohustuste aluseks on Leping oma lisadega, kogu Tellija hankedokumentatsioon, Eesti Vabariigis kehtivad standardid, Eesti Vabariigis kehtivate seaduste (sh jäätmeseadus), õigusaktide, määruste, normide ja juhendite sätted, KOV õigusaktide sätted, sh Narva Linnavolikogu 17.05.2012 määrus nr 8 „Narva jäätmehoolduseeskiri“, Narva Linnavolikogu 06.03.2008 määrus nr 16 „Narva linna heakorra eeskiri“, teised Narva linnas kehtivad Narva Linnavolikogu määrused, muud kehtivad õigusaktid, vastava valdkonna hea tava.
	2. Lepingu dokumendid koosnevad käesolevast Lepingust, Lepingu lisadest ning Lepingu muudatustest, milles kirjalikult lepitakse kokku pärast käesolevale Lepingule allakirjutamist.

3.3. Käesolevale Lepingule on Lepingu sõlmimisel lisatud järgmised lisad:

3.3.1. Lisa 1. Lepingu eelarve (HD Lisa 6);

3.3.2. Lisa 2. Tehniline kirjeldus (HD Lisa 5).

# LEPINGU TÄHTAJAD

## Leping jõustub selle sõlmimise kuupäeval ja kehtib kuni Poolte kõigi vastastikuste kohustuste täitmiseni, kaasa arvatud garantiiperiood; edaspidi ka Lepingu täitmise tähtpäev.

## Tööde tegemise ja tellijale üleandmise tähtaeg on hiljemalt 30.09.2022.

## Käesolevas lepingus sätestatud tähtajad on Töövõtjale siduvad ning nende mittejärgimisel võib Tellija kohaldada Lepingu p-s 9.3 nimetatud leppetrahve.

# TÖÖDE ÜLEANDMINE

1. Tööde üleandmine ja vastuvõtmine toimub ühes osas, sellekohase üleandmis-vastuvõtmisaktiga, peale Töövõtja kõigi Lepinguliste kohustuste täitmist.
2. Ehitustööd loetakse lõpetatuks pärast Tellija poolt üleandmise-vastuvõtmise akti allkirjastamist ja hanke eesmärgi saavutamiseks kogu vajaliku dokumentatsiooni saamist. Tööde üleandmise kohta esitatud akti allakirjutamise järgselt tekib Töövõtjal õigus esitada Tellijale üleantud Tööde maksumust hõlmav e-arve.

5.2.1. Tööde üleandmise vormistamiseks esitab Töövõtja, Tööde lõplikule teostamisele järgneva töönädala jooksul, Tellijale enda poolt allkirjastatud üleandmise-vastuvõtmise akti kahes eksemplaris. Tellija esindaja kirjutab teostatud tööde aktid alla hiljemalt 7 (seitsme) tööpäeva jooksul arvates akti Tellija esindajale üleandmisest. Pretensioonide olemasolul või puuduste avastamisel informeerib Tellija Töövõtjat nendest hiljemalt 7 (seitsme) tööpäeva jooksul, arvates akti Tellija esindajale üleandmisest. Juhul, kui Tellija vaidlustab osaliselt akteeritud ehitustööde mahtu ja kvaliteeti, kinnitab Tellija koos pretensiooni esitamisega akti selle osa, mille kohta Tellija esindajal ei ole pretensioone.

1. Maksed Töövõtjale tasutakse vastavalt Tellija poolt aktsepteeritud Tööde üleandmise-vastuvõtmise akti alusel koostatud e-arvele 15 päeva jooksul e-arve kättesaamisest arvates.

# LEPINGU HIND

1. Lepingu hind (edaspidi ka Tööde maksumus) on \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) eurot, millele lisandub käibemaks ehk \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) eurot koos käibemaksuga. Töövõtja kinnitab, et on arvestanud oma pakkumuse mahtu ka need tööd, mis ei ole hanke alusdokumentides kirjeldatud, kuid mis on tuginedes heale ehitustavale ja pakkuja professionaalsusele vajalikud hankedokumentides kirjeldatud tööde nõuetekohaseks teostamiseks.
2. Lepingu hind on Töövõtjale siduv. Töövõtjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Töövõtja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Töövõtja.
3. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil.
4. Töövõtjal ei ole õigust nõuda Tellijalt ettemaksu tegemist. Tellija tasub Töövõtjale arveldusarvele teostatud Tööde eest ühes osas Tellija poolt allkirjastatud Tööde kirjaliku üleandmise-vastuvõtmise akti põhjal koostatud e-arve alusel.
5. Tellija maksetähtaeg on 15 (viisteist) kalendripäeva alates vastava e-arve kättesaamisest Tellija poolt.
6. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate Töö kirjeldusega Lepingu lisana ning Tellija tasub Töövõtjale Lisatöö eest üksnes juhul, kui Pooled on selles eelnevalt kirjalikult kokku leppinud. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.
7. Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. Tasu muutub sissenõutavaks üksnes pärast aktsepteeritud vastuvõtmise-üleandmise akti alusel esitatud e-arve esitamisest alates 15. kalendripäeval.

# POOLTE KOHUSTUSED JA ÕIGUSED

1. Töövõtja kohustused:
2. Juhinduma hankedokumentides esitatud tehnilises kirjelduses sätestamata tingimustes ja nõuetes kehtivatest normidest, heast projekteerimise tavast, oma kogemustest ja professionaalsusest. Parima tulemuse saavutamiseks peab Töövõtja konsulteerima erialaspetsialistidega, kasutades nende kogemusi ja professionaalseid nõuandeid.
3. Kindlustama Tööde teostamiseks vajalike registreeringute, lubade, litsentside, kooskõlastuste jm projekteerimistöödel nõutavate dokumentide olemasolu ning tasub nendega seotud kulud;
4. Koostama ja vormistama, vastavalt Lepingule ja Tellija juhistele, Tööde alustamiseks nõutavad dokumendid;
5. Teostama Tööd, sh Tellija kirjalikul nõudmisel tehtavad Lisatööd, vastavuses käesoleva Lepingu ja kehtivate õigusaktidega;
6. Järgima töö teostamisel Tellija huvisid ja eesmärke kooskõlas käesoleva Lepinguga;
7. Juhinduma tööde teostamisel ehitusseadusest, selle alusel kehtestatud normidest ning EV kehtivatest kõrgendatud kvaliteedistandarditest;
8. Teostama Tööd Poolte poolt kokkulepitud tähtajaks ning andma nõuetekohaselt tehtud Tööd üle Tellijale vastava üleandmis-vastuvõtuaktiga;
9. Andma Tellijale Tööde käigust aru tema esimesel nõudmisel;
10. Hankima kõik Tööde teostamiseks vajalikud materjalid vastavalt Lepingu dokumentatsioonile ning vastutama Tööde teostamisel kasutatud materjali kvaliteedi eest;
11. Kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
12. Töövõtja kannab Tööde juhusliku hävimise ja kahjustumise riisikot kuni Tööde lõpliku vastuvõtmiseni Tellija poolt;
13. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, s.t mitte hiljem kui 1 (ühe) tööpäeva jooksul kirjalikult teatama.
14. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;
15. Eeldatakse, et Töövõtja teostab kõik Lepingus kokkulepitud Tööd isiklikult. Töövõtja pakkumuses nimetamata alltöövõtjate kasutamine Töövõtja poolt on lubatud vaid Tellija kirjalikul nõusolekul. Vastava kirjaliku nõusoleku olemasolul on Töövõtja kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, sh selliste, mille tegemiseks on Töövõtja kasutanud alltöövõtjaid, eest vastutavaks Töövõtja;
16. 24 (kahekümne nelja) kalendrikuu jooksul, Tööde lõpliku vastuvõtmise kuupäevast arvates, kõrvaldama Tellija poolt määratud mõistliku tähtaja jooksul kõik Töödes ilmnenud puudused (Töövõtugarantii);
17. Töövõtugarantiiga on hõlmatud ka need Töödes ilmnenud puudused, mis on tekkinud pärast juhusliku hävimise ja kahjustamise riisiko üleminekut Tellijale.
18. Töövõtja peab Tellijale tema esimesel nõudmisel tagastama dokumendid ja esemed, mis ta Lepingu täitmiseks või sellega seoses on Tellijalt saanud.
19. Koristama ja vedama ära töömaal tekkinud ehitusprahi ning tagama heakorra tööde teostamise piirkonnas, hoidma tööde teostamise ajal korras ehitusplatsi ja selle vahetu ümbruse, hoidma sõidu- ja kõnniteed vabad ehitusmaterjalidest, jääkmaterjalidest; esitama Tellijale tõendi selle kohta, et käesolevas punktis nimetatud jäätmed on viidud selleks ettenähtud jäätmekäitluskohta;
20. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
21. Järgima Tellija poolt kooskõlastatud Tööde teostamise tähtaegu;
22. Arvestama tööde teostamisel kehtivate tervisekaitsenõuetega;
23. Tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;
24. Koostama ja vormistama nõutava täitedokumentatsiooni, sisestama elektrooniliselt vajalikud andmed ehitisregistri kaudu kasutusloa saamiseks;
25. Kooskõlastama koostatava dokumentatsiooni ja Tööd asjaomaste ametkondade ja asutustega;
26. Kasutama Tööde teostamisel vaid kvalifitseeritud tööjõudu. Kvalifikatsiooni vastavuse hindamisel lähtutakse kehtivast kutsestandardist;
27. Töövõtja kohustub kahe aasta jooksul, Tööde lõpliku vastuvõtmise kuupäevast arvates, kõrvaldama Töödes esinevad puudused (Töövõtugarantii). Töövõtja kohustub kahe aasta jooksul, Tööde lõpliku vastuvõtmise kuupäevast arvates, viima Töö vastavusse muutunud standardite ja õigusaktide nõuetega, mis takistavad Töö eesmärgipärast kasutamist;
28. Töövõtja tagastab Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud.
	1. Töövõtja õigused:
		1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. Saada Tellijalt Lepingu täitmisel mõistlikult vajalikku kaasabi (juhised, nõusolekudjms.);
		3. Nõuda Tellijalt lisainformatsiooni ning täiendavaid alusandmeid, kui see on vajalik Lepinguga võetud kohustuste täitmiseks.
	2. Tellija kohustused:
29. Tasuma Töövõtjale nõuetekohaselt teostatud ja üleantud Tööde eest vastavaltLepingus sätestatud tingimustele ja korrale;
30. Vastu võtma Töövõtja poolt üleantavad kvaliteetsed valmis Tööd Lepingus ette nähtud tähtajal.
	1. Tellija õigused:
31. Teostada jooksvat kontrolli Tööde käigu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde Lepingutingimustele mittevastavuse kõrvaldamiseks;
32. Tellijal on õigus ühepoolselt muuta Töövõtja poolt teostatavaid töid ja mahtusid, teatud töö või hanke töövõtu mahust välja jätta või asendada, muid töövõtu osi sealjuures muutmata. Tellija poolt Tööde mahu ühepoolsel vähendamisel või Tööde asendamisel vähendatakse Lepingu Hinda tööde mahu vähendamise võrra, mis kalkuleeritakse, võttes aluseks pakkumuses märgitud tööde hinna. Juhul, kui pakkumises märgitud tööde hind, mida tahetakse võtta aluseks Töö mahu vähendamise kalkuleerimiseks, ei ole otseselt välja toodud, siis Töö mahu vähendamine või asendamine kalkuleeritakse materjalide keskmistest turuhindadest ning Poolte poolt kokkulepitud tööde mahtudest ja ühikuhindadest lähtudes;
33. Kui Tööde tegemise ajal on ilmselt selge, et Tööd ei tehta nõuetekohaselt , siis on Tellijal õigus määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja puuduste kõrvaldamine ülesandeks kolmandale isikule Töövõtja kulul;
34. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist;
35. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Lepingust taganeda ja nõuda kahjude hüvitamist;
36. Keelduda teostatud ja/või teostatavate Tööde eest tasumisest juhul, kui Töövõtja rikub lepingulisi kohustusi Tellija ees.

# PUUDUSED TÖÖDES

1. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. Tasu muutub sissenõutavaks üksnes pärast aktsepteeritud vastuvõtmise-üleandmise akti alusel esitatud e-arve esitamisest alates 15. kalendripäeval.

# VASTUTUS LEPINGU RIKKUMISE EEST, LEPPETRAHVID

1. Tellija maksab Töövõtjale maksetähtaegade rikkumise eest viivist 0,5% makse summast iga viivitatud tööpäeva eest, kuid mitte üle 30% hilinenud makse summast.
2. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
3. Tellijal on õigus nõuda Töövõtjalt Lepingus sätestatud Tööde tegemise või üleandmise lõpptähtaja ületamise eest leppetrahvi 0,1% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.
4. Igakordse lepingulise kohustuse rikkumise eest, mida ei ole Lepingu p 9.3 ja 9.5 nimetatud, on Tellijal õigus nõuda Töövõtjalt leppetrahvi kuni ühe (1) % Lepingu hinnast, kuid kokku mitte üle 30 % käesoleva Lepingu hinnast.
5. Igakordse lepingulise kohustuse rikkumise eest, millega kaasneb Lepingust taganemine õiguskaitsevahendina, on Tellijal õigus nõuda Töövõtjalt leppetrahvi 10% Lepingu hinnast.
6. Lepingu punktide 9.3 - 9.5. kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga. Leppetrahvi rakendamise korral on Tellija kohustatud teavitama Töövõtjat leppetrahvi nõudmisest hiljemalt neljateistkümne (14) päeva pärast kohustuse rikkumise avastamist.
7. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.
8. Tellijal on õigus pidada Lepingu punktides 9.3, 9.4. või 9.5. sätestatud korras arvutatud leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu p-s 9.6 alusel koostatud akti alusel.

# LEPINGU MUUTMINE

* 1. Lepingut saab muuta Poolte kirjalikul kokkuleppel, lepingus või riigihangete seaduses sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

# LEPINGU LÕPETAMINE

* 1. Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt garantiiaja ja garantiitööde teostamise möödumisel.
	2. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.
	3. **Tellijal on õigus Lepingust taganeda:**
1. kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;
2. kui Töövõtja teeb töid aeglaselt ning tööde lõpetamine tähtajaks muutub ilmselt võimatuks;
3. kui Töövõtja teostab ehitustöid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega;
4. kui Töövõtja vaatamata Tellija juhistele ja märkustele teostab töid süstemaatiliselt ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.;
5. kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) päeva;
6. kui Töövõtja on maksejõuetu;
7. kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle kahekümne ühe (21) päeva) töö Lepingutingimustega vastavusse viimisega;
8. kui Lepingu täitmise ajal kaotavad Töövõtjale väljastatud ja lepinguliste tööde teostamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.

# TEADETE EDASTAMINE

* 1. Käesoleva Lepinguga seonduvad teated peavad olema edastatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi.
	2. Üks Pool saadab teisele Poolele Lepinguga seotud teated Lepingus näidatud aadressil. Aadressil muutmisest on pooled kohustatud teineteist viivitamatult informeerima. Informatsioonilist teadet võib edastada telefoni, elektronposti (e-mail) kaudu.
	3. Ühe Poole mistahes nõue teisele Poolele seoses Lepingu rikkumisega peab olema vormistatud kirjalikult.

# LÕPPSÄTTED

* 1. Pooled täidavad Lepingut vastastikuse usalduse põhimõttel, järgides head tava.
	2. Vaidlused, mis tekkivad käesoleva Lepingu täitmisel, muutmisel ja lõpetamisel lahenda-takse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus.
	3. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
	4. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele.
	5. Pooled nimetavad jooksvate küsimuste lahendamiseks, samuti Tööde üleandmise-vastuvõtmise akti allkirjastamiseks, kummaltki Poolt esindajad:

Tellija esindaja – Aleksandr Artemjev; tel 359 9166; e–post: aleksandr.artemjev@narva.ee

Töövõtja esindaja – **\_\_\_\_\_\_\_\_\_\_\_\_\_\_\_**, tel \_\_\_\_\_\_\_  e–post:

* 1. Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid.
1. **POOLTE ALLKIRJAD**

**Tellija esindaja: Töövõtja esindaja:**

 (allkirjastatud digitaalselt) (allkirjastatud digitaalselt)

# Natalja Šibalova

Narva Linnavalitsuse Linnamajandusamet

Direktor